钦定古今图书集成/理学汇编/文学典/第093卷 > 王文静
## 钦定古今图书集成/理学汇编/文学典/第093卷 > 王文静

按《宜兴县志》：“文静少颖悟，耽读书，在胜国时已有诗
声江左，不乐仕元，隐居梅西，日从事吟咏以自娱。与
同邑储继升、张元实、王彦翔相友善。晚际昇平，有荐
之者，竟以老辞不就。所著有《蝇声集》。永乐间，泰和王
起霖称其为诗中韶濩。”成化初，乡人广信府同知蒋
日章刻其集以传。山阳金铣序之曰：“文静壮而将以”
有为也，而遭夫胜国；出而足以达道也，而值乎衰年。
惜其穷约卒岁，不为“朝阳之鸣凤”，而仅以蝇声自鸣
也。

===王明善===按《苏州府志》：“明善，字复初，昆山人。性刚介，隐居授徒，
教律严谨。时兵火之馀，人鲜知学，明善实为之倡。百
里内外，闻其风而负笈者几及千人。年七十六卒。其
弟子宋璲，字廷仪，自少力学，尤精于《易》《春秋》。筑室学
宫之侧，隐居授徒，执经者云集，室隘不能容，至设席
庭中以处之。设教三十馀年，弟子称为通儒先生。”